Valul doi de Covid a ajuns în Canada: "Riscă să fie mai rău decât primul“.
Prim-ministrul Justin Trudeau a anunțat că în Canada este deja al doilea val de COVID. Justin Trudeau: Valul al doilea riscă să fie mai rău decât primul. În Canada sunt peste 1000 de cazuri noi de COVID-19 în fiecare zi.
Îți dau o veste îngrijorătoare din Canada – în țară a ajuns al doilea val de COVID-19.Anunțul a fost făcut de premierul Justin Trudeau. El i-a avertizat pe canadieni că situația de acum riscă să fie mai rea decât primăvară, din timpul primului val.Trudeau a explicat și de ce: în martie, când țara a intrat în carantină, erau câteva zeci de cazuri noi pe zi. Acum, s-a ajuns la peste 1000.Justin Trudeau, prim-ministrul Canadei: "Nu putem să schimbăm cifrele de astăzi sau de mâine, deoarece acestea au fost decise de lucrurile pe care le-am făcut sau nu le-am făcut acum două săptămâni. Dar putem să schimbăm situația care va fi în octombrie sau în iarnă.“Șeful guvernului i-a îndemnat pe canadieni să poarte mască și să descarce aplicația de monitorizare a cazurilor de COVID-19.